
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδομικής ενότη¬ 
τας «Κεντρικής περιοχής του δήμου Λαμιέων (Ν. Φθιώτιδος) 1 

ΑΠΟΦΑΣΕΙΣ 

Καθορισμός ορίων οικισμού Α, Φανάρι Τροιζηνίας Ν. Πειραιά, κα- 


τηγοριοποίησης αυτού και καθορισμού όρων δόμησης. 2 

Τροποποίηση ρυμοτομικού σχεδίου Δήμου Κερατσινίου με χαρακτη¬ 
ρισμό τμήματος μεταξύ των οδών Πιττακού και Πολυδεύκους σε 

χώρο ανέγερσης σχολείου. 3 

Τροποποίηση ρυμοτομικού σχεδίου της πόλης Σερρών στο Ο.Π. 
176Α - Αύξηση πλάτους οδού Δαγκλή μεταξύ των Ο.Π. 176 και 

176Α. 4 

Χαρακτηρισμός χώρου κοινοτικού καταστήματος και κέντρου Νεό¬ 
τητας στον Οικισμό Μεγαλοχωρίου». 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδομικής ενότητας 
«Κεντρικής περιοχής του δήμου Λαμιέων (Ν. Φθιώτιδος). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1. 1. 5 και 6) και 7 (παρ. 1, 2 
και 4), του Ν. 1337/1983 Επέκταση των πολεοδομικών σχεδίων, οι¬ 
κιστική ανάπτυξη και σχετικές ρυθμίσεις» (Α' 33), όπως το άρθρο 6 τρο¬ 
ποποιήθηκε με την παραγρ. 2 του άρθρουδτου Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κ.λ.π.» (Α' 228) όπως το άρθρο 3 μεταγενέστερα τρο¬ 
ποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9. 16 του Ν. 1577/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1. 2 . 3) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας ΟΧΚΕ» (Α' 141) και 
γο άρθρο 1 (παρ. 8.4) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις του εδαφ. ιδ της παραγράφου 1 του άρθρου 23 του 
Ν. 1558/1985 «Κυβέρνηση και Κυβερνητικά Όργανα» (Α’ 137). 

5. Την υπ’ αριθ. 19523/833/3.3.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Παρά¬ 
ταση προθεσμίας έγκρισης Γενικού Πολεοδομικού Σχεδίου» (Δ' 208). 


6. Την υπ’ αριθ. 69565/2999/8.10.1986 απόφαση του Υπουργού 
Περιβάλλοντος, Χωροταξίας και Δημοσίων Έργων και Υφυπουργού 
Γεωργίας «Έγκριση Γενικού Πολεοδομικού Σχεδίου Λαμίας (Ν. Φθιώ¬ 
τιδος) (Δ’ 955). 

7. Την υπ’ αριθ. ΑΠ 347/32/8.11.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων και 
Υφυπουργού Γεωργίας «Τροποποίηση γενικού πολεοδομικού σχεδίου 
Λαμίας (Ν. Φθιώτιδας) (Δ’ 11). 

8. Την υπ’ αριθ. 44319/2376/1989 απόφαση γου Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας «Κεντρικής περιοχής» του 
Δήμου Λαμιέων (Ν. Φθιώτιδας). 

9. Τις υπ’ αριθ. 208/1988, 216/1988, 251/1988, 293/1988, 
333/1988, 370/1988 γνωμοδοτήσεις του δημοτικού συμβουλίου 
Λαμιέων. 

10. Τις υπ’ αριθ. 25/1988, 29/1988 και 2/1989 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος Νομού Φθι¬ 
ώτιδος. 

11. Την υπ’ αριθ. 474/1989 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο Τμήματος της πολεοδομικής ενό¬ 
τητας «Κεντρικής περιοχής», περιοχή «Νταμάρια Αφανός» του δήμου 
Λαμιέων (Ν. Φθιώτιδας) με τον καθορισμό οικοδομήσιμων χώρων, 
οδών, πεζοδρομίων, κοινοχρήστων χώρων, χώρου νηπιαγωγείου - βρε¬ 
φονηπιακού σταθμού, χώρου δημοτικού σχολείου, χώρου Γυμνασίου - 
Λυκείου, όπως οι ρυθμίσεις αυτές φαίνονται στα σχετιά δύο (2) χρωμα¬ 
τισμένα πρωτότυπα διαγράμματα σε κλίμακα 1:1000 που θεωρήθηκαν 
από τον Προϊστάενο της δ(νσης Τοπογραφικών Εφαρμογών με την υπ’ 
αριθ. 73967/1989 πράξη του και του συνοπτικά τους αντίγραφα δη¬ 
μοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός τηα ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 του παρόντος 
όπως τα επόμενα άρθρα. 

Άρθρο 3. 

1. Στους οικοδομήσιμους χώρους που χαρακτηρίζονται στα σχετικά 
διαγράμματα με τα στοιχεία Ο.Τ. επιτρέπεται η χρήση αμιγούς κατοι¬ 
κίας όπως προσδιορίζεται με το άθρο 2 του από 23.2.1987 προεδρικού 
διατάγματος (Δ’ 166). 

2. Στους οικοδομήσιμους χώρους που χαρακτηρίζονται στα σχετικά 
διαγράμματα με το στοιχείο Ο.Τ.Κ. επιτρέπεται η χρήση πολεοδομικού 
κέντρου, όπως προσδιορίζεται με το άρθρο 4 του ως άνω προεδρικού 
διατάγματος. 

Στο ισόγειο των οικοδομών των παραπάνω χώρων δεν επιτρέπονται 
οι χρήσεις κατοικίας, επαγγελματικών εργαστηρίων χαμηλής όχλησης 
και εγκαταστάσεων μέσων μαζικών μεταφορών (παρ. 1,14 και 19 του 
ως άνω άρθρου). 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ- 
πήπιο πλάτους τεσσάρων (4), έξι (6) και επτά (7) μέτρων όπως φαίνεται 
στα ίδια διαγράμματα. 

Άρθρο 5. 

1. Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται σ’ ένα τομέα (11) ως εξής: 

Ελάχιστο πρόσωπο: δέκα τέσσερα (14) μέτρα. 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγούμενης παραγράφου θεωρούνται άρτια 
και οικοδομήσιμα α) Τα οικόπεδα τα οποία κατά τη δημοσίευση του πα¬ 
ρόντος έχουν: 

Ελάχιστο οκτώ (8) μέτρα. 

Ελάχιστο Εμβαδόν: διακόσια πενήντα (250) τ.μ. 

β) Τα οικόπεδα που προκύπτουν από την οριστική πράξη εφαρμογή 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν: 

Ελάχιστο πρόσωπο: επτά (7) μέτρα. 

Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται συντε- 
στής δόμησης ένα και είκοσι (1,20) και μέγιστο ποσοστό κάλυψης εξή¬ 
ντα τοις εκατό (60%) της επιφάνειας τους για οικόπεδα εμβαδού μικρό¬ 
τερου των 150 τ.μ. εφόσον η συνολική επιφάνεια ορόφων δεν υπερβαίνει 
τα 120 τ.μ. 

Η εξαίρεση αυτή έχει εφαρμογή σε οικόπεδα που έχουν προκύψει από 
κατάτμηση μέχρι της 10.3.1982 αφού αφαιρεθεί το εμβαδόν της εισφο¬ 
ράς σε γη σύμφωνα με το Ν. 1337/1983. 


7. Το μέγιστο επιτρεπόμενο ύψος των κτιρίων ορίζεται σε οκτώ (8) 
μέτρα, το οποίο προσαυξάνεται κατά δύο (2) μέτρα σε περίπτωση κατα¬ 
σκευή στέγης. 

Άρθρο 6. 

Οι όροι και περιορισμοί δόμησης των κοινοφωλών χώρων ορίζονται 
ως εξής: 

α) Χώρος Βρεφονηπιακού σταθμού - Νηπιαγωγείου, Δημοτικού 
Σχολείου. 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

Συντελεστής δόμησης: τέσσερα δέκατα (0,4). 

Μέγιστο επιτρεπόμενο ύψος των κτιρίων τέσσερα και μισό (4,5) μέ¬ 
τρα. 

β. Χώρος Γυμνασίου - Λυκείου. 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

Συντελεστής δόμησης: οκτώ δέκατα (0,8). 

Μέγιστο επιτρεπόμενο ύψος των κτιρίων: οκτώ (8) μέτρα. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιανουάριου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ I. ΛΙΑΣΚΑΣ 

ΑΠΟΦΑΣΕΙΣ 

Αριθ. οίχ. 421561/31 (2) 

Καθορισμός ορίων οικισμού Α. Φανάρι Τροιζηνίας Ν. Πειραιά, κατηγο- 
ριοποίησης αυτού και καθορισμού όρων δόμησης. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Π.Δ/γματης 24.4.85 (ΦΕΚ 181Δ/3.5.85)«περί τρόπου κα¬ 
θορισμού ορίων οικισμών της χώρας μέχρι 2.000 κατοίκους, κατηγο¬ 
ρίες, αυτών και καθορισμός όρων και περιορισμών δόμησής τους». 

2. Το Π. Δ/μα της 14.2.87 (ΦΕΚ 133Δ/23.2.87) «περί τροποποί¬ 
ησης του Π.Δ. από 24.4.85». 

3. Τη γνωμοδότηση της Δ/νσης Δασών Πειραιά με αρ. Πρ. 680/ 
15.6.87 και του Δασαρχείου Πόρου με αρ. 315/8.3.89. 

4. Τις προτάσεις των ιδιωτών μελετητών μηχανισμών, στους 
οποίους ανατέθηκε η σχετική μελέτη καθορισμού ορίων οικισμών κάτω 
των 2.000 κατοίκων επαρχίας Τροιζηνίας, κατηγοριοποίησης τους και 
καθορισμός όρων και περιορισμών δόμησής τους. 

5. Το δελτίο αρχιτεκτονικής αναγνώρησης του οικισμού, που συ¬ 
μπληρώθηκε από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών ΤΧΟΠ. 

6. Τις σχετικές αποφάσεις του κοινοτικού συμβουλίου Ανω Φανα¬ 
ριού Τροιζηνίας στα πλαίσια της τήρησης των συμμετοχικών διδικα- 
σιών. 

7. Τις γνωμοδοτήσεις του ΣΧΟΠ Πειραιά όπως διατυπώνονται στα 
πρακτικά με αρ. 591/12.10.88 και 40/15.12.89. 

8. Την απόφαση του κοινοτικού συμβουλίου Α. Φαναριού με αρ. 
52/87 με την οποία ζητείται να γίνει επέκταση των ορίων ώστε να κα¬ 
λυφθούν οι αυξημένες στεγαστικές ανάγκες του οικισμού. 

9. 'Οτι όλη η περιοχή είναι πολύ ορεινή και βροχώδης με συνέπεια να 
υπάρχει πράγματι έλλειψη καταλλήλων οικοπεδικών εκτάσεων. 

10. 'Οτι επέκταση των ορίων του οικισμού μπορεί να γίνει μόνο προς 
τους χώρους που αποτελούν Δημόσιες δασικές εκτάσεις. 

11. Ότι σύμφωνα με το έγγραφο με αρ. 75533/3140/23.9.88 της 
Δ/νσης Προστασίας Δασών και Δ.Π. Τμήμα Αλλαγής Χρήσης Δ.Δ. και 
Δ.Ε. του Υπουργείου Γεωργίας η παραχώρηση για οικιστική χρήση δα¬ 
σικών εκτάσεων είναι δυνατή μόνο στα πλαίσια των διατάξεων των άρθ. 
49 Ν. 998/79,2 Ν. 1512/85 και 13 Ν. 1734/87 σε συνυασμό με τις 
πολ/κές διατάξεις. 

12. Για το λόγο αυτό και προκειμένου να τηρηθεί η διαδικασία απο¬ 
δέσμευσης των καταλλήλων χώρων που θα διατεθούν για οικιστική 
χρήση καθορίζονται προσωρινά τα όρια του οικισμού, αποφασίζουμε: 

Α. Καθορίζονται τα όρια του οικισμού κάτω των 2.000 κατοίκων 
Άνω Φαναριού Τροιζηνίας όπως περιγράφονται από τα παρακάτω 
αριθμημένα χαρακτηριστικά σημεία, τις ευθείες ή τα φυσικά ή τεχνιτά 
γραμμικά στοιχεία που συνδέουν τα σημεία αυτά, εκτός από τα τμήματα 
δασικής έκτασης μεταξύ των σημείων 2 και 5, και 9 και 12, όπως αυτά 
αποτυπώνονται με διαγράμμιση στον χάρτη Π. 1.1 που συνοδεύει την 
γνωμοδότηση του ΣΧΟΠ. 

1. Γωνία ξερολιθιάς, στη στροφή του επαρχιακού δρόμου, το όριο 
ακολουθεί την ξερολιθιά και σε προέκταση μέχρι το σημείο 2. 

2. Στροφή του δρόμου προς το κάστρο και το νεκροταφείο (δυτικά του 
Δημ. Σχολείου). 

3. Σπίτι Σαχίνη Σπύρου. 

4. Σπίτι Κώστα Δανόπουλου. 

5. Σπίτι (ερείπιο) 

6. Σπίτι Παπασαχίνη Αθαν. 

7. Σπίτι. 

8. Καφενείο Δανόπουλου Αντ. 

9. Κοινοτικό κατάστημα. 

10. Σπίτι Σταύρου Αγγελόπουλου. 

11. Σπίτι Δανόπουλου Αντ. 

12. Σπίτι Δανόπουλου Αντ. 

12. έως 1 το όριο ακολουθεί την επαρχιακή οδό. 

Β. Ο οικισμός χαρακτηρίζεται ενδιαφέρων, συνεκτικός. 

Γ. Καθορίζουμε τους ακολούθους γενικούς και ειδικούς όρους και πε¬ 
ριορισμούς δόμησης για τα οικόπεδα που βρίσκονται μέσα στα παρα¬ 
πάνω περιγραφόμενα όρια: 

1. Ελάχιστο απαιτούμενο εμβαδόν αρτιότητας οικοπέδου 300 μ 2 . 

2. Κατά παρέκκλιση θεωρούνται άρτια τα οικόπεδα με όποιο εμβαδό 
είχαν στις 3.5.85 ημέρα δημοσίευση του από 24.4.85 Π.Δ/τος. 

3. Πριν από οποιαδήποε κατάτμιση οικοπέδων θα πρέπει να θεωρεί¬ 
ται το σχετικό τοπ/κό γιάγραμμα από το αρμόδιο Πολ. γραφείο, ώστε 


να εξασφαλίζεται η συνέχεια των υπαρχόντων κοινοχρήστων χώρων και 
η δημιουργία νέων κοινοχρήστων σύμφωνα με τα οριζόμενα στις διατά¬ 
ξεις της παρ. 1 του άρθ. 6 του από 24.4.85 Π. Δ/τος όπως τροπ/κε και 
ισχύει σήμερα. 

4. Στα οικόπεδα που έχουν πρόσωπο σε κύριο κοινοτικό δρόμο ή σε 
επαρχιακό η οικοδομή τοποθετείται σε βάθος 6,00 μ από το όριο του 
οικοπέδου με την οδό. Σε περίπτωση μορφωμένης οικ. γραμμής δύναται 
η οικοδομή να τοποθετείται μετά από έγκριση της αρμόδιας ΕΠΑΕ στην 
υφισταμένη οικ. γραμμή. 

5. Επιβάλλεται η κατασκευή στέγης κεραμοσκεπούς, εκτός από τα 
βοηθητικά κτίσματα, μετά από γνώμη της αρμόδιας ΕΠΑΕ, με υπέρ¬ 
βαση του ανώτατου επιτρεπόμενου ύψους οικοδομών κατά 1,5 μ. 

6. Επιβάλλονται: 

Τα εξωτερικά κουφώματα να γίνονται ξύλινα ανοιγόμενα βαμμένα 
(μπλέ, πράσινο, κερμιδί, ώχρα σε διάφορες αποχρώσεις), 
οι όψεις των κτισμάτων να γίνονται σε χρώμα λευκό, ώχρα και άλλα 
γαιώδη υδροχρώματα, 

απαγορεύονται οι περιορισμοί εξώστες, και οι εξώστες σε πρόβολο να 
έχουν μέγιστο πλάτος 1,20 μ εφ’ όσον δεν υπάρχει άλλος περιορισμός 
από ισχύουσες πολ/κές διατάξεις, 

απαγορεύονται κιγκλιδώματα με τζάμια ή πλαστικά φύλλα, επιτρέ¬ 
πεται μόνο στηθαιός, συμπαγές κτιστό, κιγκλιδώματα ξύλινα ή σιδερέ¬ 
νια συμπαγή ή συνδιασμός των δύο, 

το ποσοστό ανοιγμάτων στη συνολική επιφάνεια των όψεων να κυ¬ 
μαίνεται σε 15 - 30%, 

οι περιφράξεις απαγορεύεται να γίνονται διάτρητες χτιστές, τα εμ¬ 
φανή υλικά των όψεων σοβάς ή λιθοδομή, απαγορεύονται επενδύσεις με 
πλάκες, κεραμικές ή λίθινες κλπ. 

7. Επιβάλλεται έλεγχος των μελετών για ανέγερση οικοδομών από 
την αρμόδια ΕΠΑΕ. 

8. Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ. 181Δ/3.5.85) όπως τροποποιήθηκε και ισχύει σήμερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 24 Ιανουάριου 1990 

Ο Νομάρχης 
Κ. ΓΚΛΕΤΣΟΣ 

-♦- 

Αριθ. οικ. 436299/1669 (3) 

Τροποποίηση ρυμοτομικού σχεδίου Δήμου Κερατσινίου με χαρακτηρι¬ 
σμό τμήματος μεταξύ των οδών Πιττακού και Πολυδεύκους σε χώρο 
ανέγερσης σχολείου. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν.Δ/γμα της 17.7/16.8.1923. 

2. Την παρ. 2 του άρθ. 4 του Ν. 622/77. 

3. Το Π. Δ/μα 183/9.5.86 (ΦΕΚ 70/Α/5.6.86). 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης». 

5. Την εγκ. με αρ. Λ7/13.1/17/11.12.72. 

6. Το Π. Δ/μα 910/77 «περί Οργανισμού Υ.Δ.Ε.». 

7. Τον Ν. 1032/80 περί ΧΟΠ. 

8. Τον Ν. 1558/85 «περί Κυβερνήσεως και Κυβερνητικών Οργά¬ 
νων» άρθ. 24 παρ. 1. 

9. Τους Ν. 1232/82 και 1235/82. 

10. Την Υπουργική απόφαση 7524/1151/83 (ΦΕΚ 767/Β/ 
63). 

11. Την με αρ. 276/85 απόφαση του Δ.Σ. του ΟΣΚ καθώς και το με 
αρ. Φ52422/11331/99 έγγραφα του ΟΣΚ. 

12. Την γνωμοδότηση του Ν.Σ. ΠΕΧΩΔΕ από την συνεδρίαση της 
8.12.89 πρακτ. 38, αποφασίζουμε: 

Έγκρινεται η τροποποίηση ρυμοτομικού σχεδίου Δήμου Κεραστινίου 
με χαρακτηρισμό του τμήματος ΒΝΞ - ΡΔΓΒ στη συμβολή των οδών 
Πιττακού και Πολυδεύκους σε χώρο ανέγερσης σχολείου όπως ειδικό¬ 
τερα φαίνεται στο σχεδιάγραμμα κλ. 1:200 που συνοδεύει την από¬ 
φαση αυτή για την ενημέρωση των ενδιαφερομένων το σχεδιάγραμμα 
θα αναρτηθεί επί 15/νθήμερον στα γραφεία της Δ/νσης πολεοδομίας 
Πειραιά Νοταρά 93 - 95. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 21 Δεκεμβρίου 1998 

Ο Νομάρχης 
Κ. ΓΚΛΕΤΣΟΣ 

- ♦- 

Αριθ. οιχ. ΕΠΑ 10212 (4) 

Τροποποίηση ρυμοτομικού σχεδίου της πόλης Σερρών στο Ο.Π. 176Α - 
Αύξηση πλάτους οδού Δαγκλή μεταξύ των Ο.Π. 176 και 176Α. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Το Ν.Δ/γμα 17.7.1923 «περί σχεδίων πόλεων, κωμών κ.λ.π.» 
όπως μεταγενέστερα τροποποιήθηκε και συμπληρώθηκε κα ειδικότερα 
τα άρθρα 2,3 και 6 αυτού. 

2) Το υπ’ αριθ. 8/12.9.1923 Δ/γμα (ΦΕΚ 257/23) που εκδόθηκε 
κατ’ εφαρμογή της παραγρ. 3 του άρθρου 3 του Ν. Δ/τος της 
17.7.1923. 

3) Το από 31.7.1925 Δ/γμα (ΦΕΚ 215/25) με το οποίο εγκρίθηκε 
ρυμοτομικό σχέδιο της πόλης Σερρών. 

4) Το κτηματολογικό διάγραμμα του Υπουργείου Κοινών. Πρόνοιας 
που συντάχθηκε στις 15.4.1929 που προβλέπει μέσα στο Ο.Π. 176 
οδό πλάτους 10,00 μ και με βάση αυτό διανεμήθηκαν τα οικόπεδα. 

5) Το Δ/μα της 3.7.1930 (ΦΕκ 229/30) με το οποίο τροποποιή¬ 
θηκε το Ρ.Σ. πόλης Σερρών στο Ο.Π. 176 χωρίζοντας αυτό σε δύο (2) 
πολύγωνα τα 176 και 176Α με οδό πλάτους 6,00 μ. μεταξύ αυτών. 

6) Το ότι η οδός μεταξύ τον Ο.Π. 176και 176Α έχει διαμορφωθεί με 
την ανέγερση τεσσάρων (4) οικοδομών με πλάτος οδού 10,00 μ. 

7) Το με αριθ. πρωτ. 6150/17.10.1988 έγγραφο μας το οποίο ζη¬ 
τήσαμε την τροποποίηση του Ρ.Σ. πόλης Σερρών στο Ο.Π. 176Α και το 
γεγονός ότι μέχρι δεν αποφάσισε το Δημοτικό Συμβούλιο Σερρών. 

8) Τις διατάξεις του Α.Ν. 314/68 (ΦΕΚ 47Α) όπως τροποποιήθη¬ 
καν και συμπληρώθηκαν μεταγενέστερα με το υπ’ αριθ. 1018/1971 Ν. 
Δ/γμα (ΦΕΚ 220Α) και με την παρ. 3 του άρθρ. 34 του Ν. 1577/85 
(ΦΕΚ 210Α). 

9) Τις διατάξεις του υπ’ αριθ. 183/1986 Π. Δ/τος (ΦΕΚ 70Α) και 
ειδικότερα το άρθρο 1 αυτού. 

10) Την υπ’ αριθ. 261/1989 απόφαση του Συμβουλίου Χ.Ο.Π. Ν. 
Σερρών που λήφθηκε στην 47η συνεδρία του στις 8.12.1989, αποσί- 
ζουμε: 

Άρθρο 1. 

1. Εγκρίνεται η τροποποίηση του Ρυμοτομικού Σχεδίου πόλης Σερ¬ 
ρών στο Ο.Π. 176Α με την μετατόπιση της οικοδομικής γραμμής κατά 
4,00 μ. ώστε η οδός μεταξύ τον Ο.Π. 176 και 176Α να έχεις πλάτος 
10,00 μ. όπως αυτή φαίνεται στο τοπογραφικό διάγραμμα με κλίμακα 
1:500 που συνοδεύει την απόφαση αυτή. 

Το ακριβές αντίγραφο του πρωτοτύπου τοπογραφικού διαγράμματος 
που συνοδεύει την απόφαση αυτή μετά την δημοσίευση της απόφασης 
στην Εφημερίδα της Κυβερνήσεως να αναρτηθεί στο Τ.Π. και Π.Ε. Ν. 


Σερρών (Νομαρχία -1ος Όροφος) για δεκαπέντε (15) συνεχείς ημέρες. 

Άρθρο 2. 

1. Η παρούσα απόφαση να δημοσιευθεί στην Εφημερίδα της Κυβερ¬ 
νήσεως. 

2. Η Ισχύς της απόφασης αρχίζει από την δημοσίευσή της στην Εφη¬ 
μερίδα της Κυβερνήσεως. 

Σέρρες, 22 Δεκεμβρίου 1998 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 
-♦- 

Αριθ. οιχ. ΕΠΑ 10002 (5) 

Χαρακτηρισμός χώρου κοινοτικού καταστήματος και κέντρου Νεότητας 
στον Οικισμό Μεγαλοχωρίου». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 29 
αυτού. 

2. Τις διατάξεις του Α.Ν. 314/1968 (ΦΕΚ 47Α/68) όπως τροπο¬ 
ποιήθηκαν και συμπληρώθηκαν με το Ν.Δ/μα 1018/1971 (ΦΕΚ 
220/Α/71). 

3. Την υπ’ αριθ. πρωτ. Τ.Π. (Ε.Π.Α./10045/1.2.1988 απόφαση 
Νομάρχη Σερρών με την οποία καθορίσθηκαν τα όρια και οι όροι και πε¬ 
ριορισμοί δόμησης του οικισμού Μεγαλοχωρίου. 

4. Την υπ’ αριθ. 48/1988 γνωμοδότηση του Κοινοτικού Συμβου¬ 
λίου Μεγαλοχωρίου. 

5. Την υπ’ αριθ. 269/1989 απόφαση του Συμβουλίου Χ.Ο.Π. Σερ¬ 
ρών που λήφθηκε στην 48η συνεδρία του στις 19.12.1989, αποσί- 
ζουμε: 

Άρθρο 1. 

1. Εγκρίνεται ο χαρακτηρισμός οικοπέδου με στοιχεία Α, Β, Γ, Δ, Ε, 
Ζ, Η, Α σαν χώρος για την ανέγερση Κοινοτικού Καταστήματος και Κέ¬ 
ντρου Νεότητας όπως φαίνεται στο υπό κλίμακα 1: 500 τοπογραφικό 
διάγραμμα που συνοδεύει την απόφαση αυτή. 

2. Όροι δόμησης του οικοπέδου αυτού είναι οι ισχύοντες για τον οικι¬ 
σμό, όπως αναφέροται στην υπ’ αριθ. πρωτ. ΤΠ/ΕΠΑ/10045/ 
1.2.1988 απόφαση Νομάρχη Σερρών. 

3. Το ακριβές αντίγραφο του πρωτοτύπου διαγράμματος που συνο¬ 
δεύει την απόφαση αυτή, μετά την δημοσίευση της απόφασης στην Εφη¬ 
μερίδα της Κυβερνήσεως, να αναρτηθεί στο Τ.Π. και Π.Ε. Ν. Σερρών 
(Νομαρχία - 1ος όροφος) για δεκαπέντε (15) συνεχείς ημέρες. 

Άρθρο 2. 

1. Η απόφαση αυτή να δημοσιευθεί στην Εφημερίδα της Κυβερνή¬ 
σεως και η ισχύς της αρχίζει μετά την δημοσίευσή της. 

Σέρρες, 3 Ιανουάριου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




